ระเบียบสำนักงานปลัดกระทรวงพาณิชย์ระเบียบสำนักงานปลัดกระทรวงพาณิชย์ว่าด้วยข้อมูลข่าวสารของราชการพ.ศ.๒๕๔๔ โดยที่พระราชบัญญัติข้อมูลข่าวสารของราชการ พ.ศ.๒๕๔๐กำหนดให้หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนเข้าตรวจดูได้ประกอบกับข้อ๔ ของประกาศคณะกรรมการข้อมูลข่าวสารของราชการ เรื่อง หลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ ๒๕๔๑ กำหนดว่า การให้ประชาชนเข้าตรวจดูข้อมูลข่าวสารหน่วยงานของรัฐจะกำหนดระเบียบปฏิบัติเพื่อรักษาความเป็นระเบียบเรียบร้อยหรือความปลอดภัยก็ได้โดยคำนึงถึงความสะดวกของประชาชนผู้ขอตรวจดูข้อมูลข่าวสารด้วยสำนักงานปลัดกระทรวงพาณิชย์ จึงวางระเบียบไว้ดังต่อไปนี้ข้อ ๑ระเบียบนี้เรียกว่า ระเบียบสำนักงานปลัดกระทรวงพาณิชย์ว่าด้วยข้อมูลข่าวสารของราชการ พ.ศ. ๒๕๔๔ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓บรรดาระเบียบ ข้อบังคับ หรือคำสั่งใด ๆที่ขัดหรือแย้งกับระเบียบนี้ให้ใช้ระเบียบนี้แทนข้อ ๔ระเบียบนี้ให้ใช้บังคับแก่ข้าราชการ ลูกจ้างและผู้ซึ่งมาช่วยปฏิบัติงานในสำนักงานปลัดกระทรวงพาณิชย์ข้อ ๕ในระเบียบนี้ข้อมูลข่าวสารของราชการหมายความว่า สิ่งที่สื่อความหมายให้รู้เรื่องราวข้อเท็จจริง ข้อมูลหรือสิ่งใด ๆตามกฎหมายว่าด้วยข้อมูลข่าวสารของราชการที่อยู่ในความรับผิดชอบของสำนักงานปลัดกระทรวงพาณิชย์ส่วนราชการหมายความว่า กระทรวง ทบวง กรม และให้หมายความรวมถึงรัฐวิสาหกิจหน่วยงานหรือองค์กรของรัฐหน่วยงาน หมายความว่า สำนักกอง สำนักงานพาณิชย์จังหวัด หรือหน่วยงานที่มีฐานะเทียบเท่ากองในสำนักงานปลัดกระทรวงพาณิชย์คณะกรรมการหมายความว่า คณะกรรมการบริหารงานข้อมูลข่าวสาร สำนักงานปลัดกระทรวงพาณิชย์กรรมการ หมายความว่ากรรมการบริหารงานข้อมูลข่าวสารสำนักงานปลัดกระทรวงพาณิชย์ข้อ ๖ให้ปลัดกระทรวงพาณิชย์ รักษาการตามระเบียบนี้ และให้มีอำนาจออกประกาศหรือคำสั่ง ตอลดจนวินิจฉัยสั่งการตามที่เห็นสมควรเกี่ยวกับการปฏิบัติตามระเบียบนี้หมวด๑คณะกรรมการบริหารงานข้อมูลข่าวสาร ข้อ ๗[๒] ให้มี คณะกรรมการบริหารงานข้อมูลข่าวสารสำนักงานปลัดกระทรวงพาณิชย์ เรียกโดยย่อว่า กขร.สป.ประกอบด้วย ผู้ช่วยปลัดกระทรวงพาณิชย์ ที่ได้รับมอบหมาย เป็นประธานกรรมการหัวหน้าสำนักงานรัฐมนตรี หัวหน้ากลุ่มตรวจสอบภายในระดับกระทรวงผู้อำนวยการสำนักนโยบายเศรษฐกิจการพาณิชย์ผู้อำนวยการศูนย์เทคโนโลยีสารสนเทศและการสื่อสารผู้อำนวยการสำนักดัชนีเศรษฐกิจการค้า ผู้อำนวยการสถาบันกรมพระจันทบุรีนฤนาถหัวหน้ากลุ่มตรวจสอบภายใน สำนักงานปลัดกระทรวง ผู้อำนวยการกองการเจ้าหน้าที่ผู้อำนวยการกองคลัง ผู้อำนวยการกองบริหารพาณิชย์ภูมิภาคเป็นกรรมการผู้อำนวยการกองกลาง เป็นกรรมการและเลขานุการ หัวหน้าฝ่ายบริหารทั่วไปกองกลางเป็นกรรมการและผู้ช่วยเลขานุการข้อ ๘ให้ กขร.สป. มีอำนาจและหน้าที่ ดังต่อไปนี้(๑) พิจารณาออกระเบียบ ประกาศ หรือคำสั่งเกี่ยวกับการบริหารการจัดระบบ การขออนุญาตและการบริการข้อมูลข่าวสารของราชการ(๒)ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของราชการ(๓)ให้คำแนะนำหรือเสนอความเห็นเกี่ยวกับประเภทข้อมูลข่าวสารที่ควรจัดเก็บไว้ที่สำนักงานปลัดกระทรวงพาณิชย์หรือส่งไปยังหอจดหมายเหตุแห่งชาติกรมศิลปากรหรือหน่วยงานอื่นของรัฐที่กำหนดตามกฎหมายว่าด้วยข้อมูลข่าวสารของราชการ(๔)พิจารณาและให้ความเห็นในกรณีที่มีปัญหาและอุปสรรคเกี่ยวกับการดำเนินงานตามกฎหมายว่าด้วยข้อมูลข่าวสารของราชการ(๕)แต่งตั้งคณะอนุกรรมการหรือคณะทำงานเพื่อปฏิบัติการอื่นใดตามที่คณะกรรมการเห็นสมควร(๖)ปฏิบัติหน้าที่อื่นตามที่ปลัดกระทรวงพาณิชย์มอบหมายข้อ ๙การประชุม กขร.สป.ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมด จึงจะเป็นองค์ประชุมในการประชุมคณะกรรมการฯถ้าประธานไม่อยู่ในที่ประชุมหรือไม่สามารถปฏิบัติหน้าที่ได้ให้ที่ประชุมเลือกกรรมการคนหนึ่ง ทำหน้าที่เป็นประธานการวินิจฉัยชี้ขาด ให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้ามีคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๐ให้นำความในข้อ ๙ มาใช้บังคับการประชุมของคณะอนุกรรมการและคณะทำงานที่กขร.สป. แต่งตั้งโดยอนุโลมหมวด๒การจัดระบบข้อมูลข่าวสาร ข้อ ๑๑ในส่วนกลาง ให้หน่วยงานในสำนักงานปลัดกระทรวงพาณิชย์รวบรวมข้อมูลข่าวสารที่เปิดเผยได้ตามมาตรา๗ และมาตรา ๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐และส่งสำเนาให้กองกลาง เพื่อจัดเก็บไว้ให้ส่วนราชการหรือประชาชนเข้าตรวจดู ศึกษาค้นคว้า หรือขอสำเนาข้อมูลข่าวสารข้อ ๑๒ในส่วนภูมิภาค ให้สำนักงานพาณิชย์จังหวัด รวบรวมข้อมูลข่าวสารที่เปิดเผยได้ตามมาตรา๗ และมาตรา ๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐เพื่อจัดเก็บไว้ให้ส่วนราชการหรือประชาชนเข้าตรวจดู ศึกษา ค้นคว้าหรือขอสำเนาข้อมูลข่าวสารข้อ ๑๓ในการดำเนินงานตามข้อ ๑๑ และข้อ ๑๒ ให้กองกลางและสำนักงานพาณิชย์จังหวัดจัดให้มีเจ้าหน้าที่เพื่อควบคุมดูแล ตรวจสอบติดตามและประสานงานในการดำเนินการดังกล่าวให้เป็นไปด้วยความเรียบร้อยหมวด๓การขอข้อมูลข่าวสารการอนุญาต และการรับรองสำเนา ข้อ ๑๔ส่วนราชการหรือประชาชนที่มีความประสงค์จะเข้าตรวจดู ศึกษา ค้นคว้า หรือขอสำเนาข้อมูลข่าวสารให้ยื่นคำขอเป็นลายลักษณ์อักษรพร้อมทั้งแสดงเหตุผลและความจำเป็นตามแบบการขอใช้บริการข้อมูลข่าวสารของสำนักงานปลัดกระทรวงพาณิชย์ท้ายระเบียบนี้การมีคำสั่งให้เปิดเผยข้อมูลข่าวสารตามมาตรา ๑๕เป็นการทั่วไป หรือเฉพาะแก่บุคคลใดให้เป็นอำนาจของเจ้าหน้าที่ของรัฐ ตามกฎกระทรวงฉบับที่ ๔ (๒๕๔๒) ออกตามความในพระราชบัญญัติข้อมูลข่าวสารของราชการ พ.ศ. ๒๕๔๐กรณีผู้มีอำนาจเปิดเผยข้อมูลข่าวสารตามวรรคสองไม่อาจวินิจฉัยได้ว่าข้อมูลข่าวสารใดเป็นข้อมูลข่าวสารที่ต้องเปิดเผยหรือไม่ให้เสนอเรื่องต่อคณะกรรมการเพื่อพิจารณาวินิจฉัย หากมีคำสั่งไม่อนุญาตให้หน่วยงานเจ้าของเรื่องแจ้งคำสั่งพร้อมเหตุผลแก่ผู้ขอด้วยข้อ ๑๕ข้อมูลข่าวสารใดหากมีกฎหมาย ระเบียบหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวด้วยข้อ ๑๖การขอตรวจดูข้อมูลข่าวสารหากข้อมูลข่าวสารที่ขออยู่ในความดูแลของหน่วยงานอื่นให้กองกลางเป็นผู้ประสานงานระหว่างผู้ขอกับหน่วยงานที่รับผิดชอบตลอดจนให้คำแนะนำเพื่อเป็นการอำนวยความสะดวกให้แก่ผู้ขอตรวจดูข้อมูลข่าวสารข้อ ๑๗ข้อมูลข่าวสารที่สำนักงานปลัดกระทรวงพาณิชย์รวบรวมและจัดให้มีไว้ตามพระราชบัญญัติข้อมูลข่าวสารของราชการ พ.ศ. ๒๕๔๐เพื่อเผยแพร่ขายหรือจำหน่ายจ่ายแจก ให้คิดค่าใช้จ่ายต่าง ๆตามหลักเกณฑ์ที่คณะกรรมการกำหนดข้อ ๑๘การเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการให้เป็นไปตามประกาศคณะกรรมการข้อมูลข่าวสารของราชการว่าด้วยการเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการการรับรองสำเนาข้อมูลข่าวสารตามวรรคหนึ่งให้ข้าราชการที่รับผิดชอบข้อมูลข่าวสารนั้นตั้งแต่ระดับ ๒หรือเทียบเท่าขึ้นไปเป็นผู้รับรอง โดยลงลายมือชื่อพร้อมทั้งชื่อตัว ชื่อสกุลและตำแหน่ง ตลอดจนวัน เดือน ปี ให้ชัดเจนข้อ ๑๙รายได้จากการจำหน่ายข้อมูลข่าวสารตามข้อ ๑๗ และค่าธรรมเนียมตามข้อ ๑๘ให้ปฏิบัติตามระเบียบของราชการข้อ ๒๐การบริการข้อมูลข่าวสารให้ดำเนินการให้แล้วเสร็จโดยเร็วหมวด๔สถานที่บริการข้อมูลข่าวสารของราชการ ข้อ ๒๑ในส่วนกลาง ให้ศูนย์บริการข้อมูลข่าวสาร กองกลาง เป็นสถานที่ติดต่อให้คำแนะนำและให้บริการข้อมูลข่าวสารของราชการตลอดจนเป็นศูนย์กลางประสานงานกับส่วนราชการเพื่อให้บริการข้อมูลข่าวสารของสำนักงานปลัดกระทรวงพาณิชย์ในส่วนภูมิภาคให้สำนักงานพาณิชย์จังหวัดทุกจังหวัด เป็นสถานที่ติดต่อให้คำแนะนำและให้บริการข้อมูลข่าวสารของราชการประกาศณ วันที่ ๑๑ กันยายน พ.ศ. ๒๕๔๔ธรรมนูญ เชี่ยวสกุลรองปลัดกระทรวงรักษาราชการแทนปลักระทรวงพาณิชย์[เอกสารแนบท้าย]๑.แบบการขอใช้บริการข้อมูลข่าวสารของสำนักงานปลัดกระทรวงพาณิชย์(ดูข้อมูลจากภาพกฎหมาย)ระเบียบสำนักงานปลัดกระทรวงพาณิชย์ว่าด้วยข้อมูลข่าวสารของราชการ (ฉบับที่ ๒) พ.ศ. ๒๕๔๖[๓]นฤดล/ผู้จัดทำ๒๔ กันยายน ๒๕๕๑[๑]ราชกิจจานุเบกษา เล่ม ๑๑๘/ตอนพิเศษ ๙๖ ง/หน้า ๒๕/๑ ตุลาคม ๒๕๔๔[๒]ข้อ ๗ แก้ไขเพิ่มเติมโดยระเบียบสำนักงานปลัดกระทรวงพาณิชย์ว่าด้วยข้อมูลข่าวสารของราชการ (ฉบับที่ ๒) พ.ศ. ๒๕๔๖[๓]ราชกิจจานุเบกษา เล่ม ๑๒๐/ตอนพิเศษ ๙๔ ง/หน้า ๔๘/๒๕ สิงหาคม ๒๕๔๖